मुंबई. ‘तारक मेहता का उल्टा चश्मा’ के डॉ. हंसराज हाथी यानी कवि कुमार आजाद हमारे बीच नहीं रहे। 9 साल तक इस शो के जरिए लोगों को हंसाने वाले 46 साल के आजाद का निधन सोमवार को हार्टअटैक से हुआ। दो दिन पहले ही 7 जुलाई को उन्होंने आखिरी शॉट दिया था। शो के लिए मेकर्स वैष्णोदेवी की स्पेशल ट्रिप प्लान कर रहे थे। इसके लिए उन्होंने कास्ट और क्रू मेंबर्स के साथ एक मीटिंग भी रखी थी। लेकिन आजाद ने अपने हैवी वेट (करीब 170 किलो) की वजह से इस ट्रिप पर जाने से इनकार कर दिया था। इतना ही नहीं, उन्होंने मेकर्स को कहा था कि वे वर्तमान सीक्वेंस के लिए उनके सभी शॉट जल्दी-जल्दी पूरी कर लें। सवाल है कि क्या आजाद को पहले से किसी अनहोनी की आशंका थी? आजाद ने कहा था- बोनस की जिंदगी जी रहा हूं…